|  |
| --- |
| **Analýza vplyvov na podnikateľské prostredie**  **(vrátane testu MSP)** |
| **Materiál bude mať vplyv s ohľadom na veľkostnú kategóriu podnikov:** |
| |  |  | | --- | --- | | ☐ | **iba na MSP (0 - 249 zamestnancov)** | | ☐ | **iba na veľké podniky (250 a viac zamestnancov)** | | ☒ | **na všetky kategórie podnikov** | |
| **3.1 Dotknuté podnikateľské subjekty**  - **z toho MSP** |
| *Uveďte, aké podnikateľské subjekty budú predkladaným návrhom ovplyvnené.*  *Aký je ich počet?* |
| Návrhom nariadenia vlády budú dotknutí podnikatelia v sektore ovocia a zeleniny a v sektore mlieka a mliečnych výrobkov, ktorý Pôdohospodárska platobná agentúra schváli alebo ktorí ňou už majú schválené poskytovanie finančnej pomoci z prostriedkov Európskej únie (ďalej len „EÚ“) a štátneho rozpočtu na dodávanie a distribúciu výrobkov v rámci programu poskytovania finančnej pomoci na dodávanie alebo distribúciu mliečnych výrobkov a ovocia a zeleniny deťom v školách, na sprievodné vzdelávacie opatrenia a na pokrytie určitých súvisiacich nákladov spojených so školským programom. V oblasti propagácie sa do programu budú môcť zapojiť aj fyzické osoby – podnikatelia alebo právnické osoby.  Zapojenie je na báze dobrovoľnosti a počet podnikateľských subjektov závisí od počtu žiadateľov, ktorí sa budú chcieť do programu zapojiť.  Počas školského roka 2017/2018 trvajúceho od 01.08.2017 do 31.07.2018 bolo v školskom programe v tej dobe do dodávania alebo distribúcie oprávnených mliečnych výrobkov žiakom zapojených sedem dodávateľov alebo distribútorov, ktorí boli zároveň výrobcami týchto mliečnych výrobkov a v programe dodávania a distribúcie ovocia a zeleniny bolo zapojených 42 dodávateľov, medzi ktorými sa nachádzali aj samotní výrobcovia ovocia a zeleniny, resp. pestovatelia, ale aj obchodníci. Počet týchto podnikateľských subjektov zabezpečujúcich dodávanie alebo distribúciu výrobkov žiakom sa príliš nemení a v nasledujúcich školských rokoch sa očakáva zapojenie približne rovnakého počtu dotknutých podnikateľov. |
| **3.2 Vyhodnotenie konzultácií**  - **z toho MSP** |
| *Uveďte, akou formou (verejné alebo cielené konzultácie a prečo) a s kým bol návrh konzultovaný.*  *Ako dlho trvali konzultácie?*  *Uveďte hlavné body konzultácií a výsledky konzultácií.* |
| Konzultácie boli vykonané s orgánmi participujúcimi na školskom programe a so zastupiteľskými organizáciami podnikateľských subjektov v oblasti produkcie a spracovania ovocia a zeleniny a v oblasti spracovania mlieka a výroby mliečnych výrobkov, na ktorých sa zúčastnili aj samotní producenti a spracovatelia, konali sa v rámci niekoľkých pracovných porád na MPRV SR v dňoch 14.12.2018 a 12.4.2019.  Predmetom rokovaní bola príprava efektívnejšieho a cielenejšieho nastavenia podmienok vykonávania programu na nasledujúce obdobie v zmysle nariadení EÚ.  Konzultácie prebiehali formou rokovaní, písomnou formou a formou komunikácie na diaľku (telefonicky, elektronickou poštou).  V navrhovanom nariadení vlády Slovenskej republiky o poskytovaní pomoci na dodávanie a distribúciu ovocia, zeleniny, mlieka a výrobkov z nich pre deti a žiakov v školách alebo v školských zariadeniach (ďalej len „navrhované nariadenie vlády“) je uvedený zoznam výrobkov, ktoré bude možné v rámci školského programu pre deti a žiakov dodávať do školských zariadení, pričom v ich v zozname oproti nariadeniu vlády Slovenskej republiky č. 189/2017 Z. z. o poskytovaní pomoci na dodávanie a distribúciu mlieka, ovocia, zeleniny a výrobkov z nich pre deti a žiakov v školských zariadeniach dochádza k zmene výšky podpory z prostriedkov Európskej únie a najvyššej úhrady platenej dieťaťom alebo žiakom v školskom zariadení. Keďže podľa čl. 4 ods. 3 delegovaného nariadenia Komisie (EÚ) 2017/40 daň z pridanej hodnoty od 01.08.2017 nie je oprávnená na pomoc Európskej únie ani v prípade mlieka a mliečnych výrobkov, je táto skutočnosť zohľadnená aj v zozname oprávnených výrobkov uvedenom v prílohe k navrhovanému nariadeniu vlády.  Navrhovaným nariadením vlády sa mení termín predkladania žiadosti o schválenie poskytovania pomoci na zabezpečovanie činností podľa § 1, ktorú podáva osoba podľa odseku 1 Pôdohospodárskej platobnej agentúre a to z lehoty do 31. marca kalendárneho roka na lehotu do 31. januára kalendárneho roka.  Navrhovaným nariadením vlády sa znižuje v § 2 odsek 4 maximálny obsah pridaného cukru v mliečnych výrobkoch kategórie C) a D) zo 7% na 6%. V zmysle Stratégie Slovenskej republiky pre realizáciu školského programu na školské roky 2017/2018 – 2022/2023, kde sa uvádza, že v priebehu školských rokov sa v zmysle odporúčaní Svetovej zdravotníckej organizácie, Európskej komisie, vnútroštátnych strategických materiálov (napr. Akčný plán prevencie obezity na roky 2015 - 2025) a ďalších vedeckých poznatkov bude progresívne znižovať maximálny obsah pridaného cukru v mliečnych výrobkoch takto:  2017/18 – 2018/19: ≤ 7 %  2019/20 – 2020/21: ≤ 6 %  2021/22 – 2022/23: ≤ 5 % |
| **3.3 Náklady regulácie**  - **z toho MSP** |
| ***3.3.0 Opis a vyčíslenie pozitívnych vplyvov*** |
| Pozitívnym vplyvom navrhovaného nariadenia vlády na podnikateľské prostredie v Slovenskej republike bude skutočnosť, že podnikateľské subjekty, ktoré budú v rámci školského programu pôsobiť ako dodávatelia alebo distribútori mliečnych výrobkov a ovocia a zeleniny žiakom v školách, budú mať zabezpečený odbyt svojich výrobkov za pevne stanovenú výšku pomoci. Rozsah tohto pozitívneho vplyvu závisí od celkovej výšky finančných prostriedkov EÚ pridelených Slovenskej republike na vykonávanie školského programu počas príslušného školského roka, ktorej definitívna výška sa stanovuje až vykonávacím aktom Európskej komisie. Na vykonávanie školského programu počas školského roka 2018/2019 bolo Slovenskej republike napríklad vykonávacím rozhodnutím C(2017)1792 z 23. 3.2017, ktorým sa stanovuje definitívne pridelenie pomoci Únie členským štátom na školské ovocie a zeleninu a školské mlieko na obdobie od 1. augusta 2018 do 31. júla 2019 v znení vykonávacieho rozhodnutia C(2018) 1762 pridelených 1 114 765 EUR na činnosti týkajúce sa mliečnych výrobkov a 2 197 157 EUR na činnosti týkajúce sa ovocia a zeleniny. Členský štát EÚ však môže podľa čl. 23a ods. 6 a čl. 217 nariadenia č. 1308/2013 v platnom znení na financovanie školského programu poskytnúť aj štátnu pomoc, teda pomoc z prostriedkov štátneho rozpočtu, ktorej výška je v Slovenskej republike závislá od zákona o štátnom rozpočte na príslušný rozpočtový rok a od celkového objemu finančných prostriedkov trhovo orientovaných výdavkov (TOV), vyčlenených na financovanie školského programu v rámci programu stabilizácie poľnohospodárstva a trhov s poľnohospodárskymi komoditami. Na vykonávanie školského programu počas školského roka 2018/2019, teda na rozpočtový rok 2019, Slovenská republika napríklad vyčlenila 2 529 703,50 EUR na činnosti týkajúce sa mliečnych výrobkov, a 1 950 296,50 EUR na činnosti týkajúce sa ovocia a zeleniny. Výška prostriedkov na financovanie vykonávania školského programu, ktorá je v Slovenskej republike prideľovaná, sa za dodávanie alebo distribúciu výrobkov žiakom v školách v každom realizačnom období školského roka od účinnosti príslušného nariadenia vlády takmer úplne vyčerpajú, takže výška pridelených prostriedkov takmer úplne zodpovedá rozsahu pozitívneho vplyvu na podnikateľské prostredie. |
| ***3.3.1 Priame finančné náklady***  *Dochádza k zvýšeniu/zníženiu priamych finančných nákladov (poplatky, odvody, dane clá...)? Ak áno, popíšte a vyčíslite ich. Uveďte tiež spôsob ich výpočtu.* |
| Žiadne priame náklady na strane podnikateľov sa nepredpokladajú. |
| ***3.3.2 Nepriame finančné náklady***  *Vyžaduje si predkladaný návrh dodatočné náklady na nákup tovarov alebo služieb? Zvyšuje predkladaný návrh náklady súvisiace so zamestnávaním? Ak áno, popíšte a vyčíslite ich. Uveďte tiež spôsob ich výpočtu.* |
| Žiadne nepriame náklady na strane podnikateľov sa nepredpokladajú. |
| ***3.3.3 Administratívne náklady***  *Dochádza k zavedeniu nových informačných povinností alebo odstráneniu, príp. úprave existujúcich informačných povinností? (napr. zmena požadovaných dát, zmena frekvencie reportovania, zmena formy predkladania a pod.) Ak áno, popíšte a vyčíslite administratívne náklady. Uveďte tiež spôsob ich výpočtu.* |
| Nedochádza k vzniku nových administratívnych nákladov. |
| ***3.3.4 Súhrnná tabuľka nákladov regulácie***   |  |  |  | | --- | --- | --- | |  | *Náklady na 1 podnikateľa* | *Náklady na celé podnikateľské prostredie* | | *Priame finančné náklady* | *0* | *0* | | *Nepriame finančné náklady* | *0* | *0* | | *Administratívne náklady* | *0* | *0* | | ***Celkové náklady regulácie*** | ***0*** | ***0*** | |
| **3.4 Konkurencieschopnosť a správanie sa podnikov na trhu**  - **z toho MSP** |
| *Dochádza k vytvoreniu bariér pre vstup na trh pre nových dodávateľov alebo poskytovateľov služieb? Bude mať navrhovaná zmena za následok prísnejšiu reguláciu správania sa niektorých podnikov? Bude sa s niektorými podnikmi alebo produktmi zaobchádzať v porovnateľnej situácii rôzne (špeciálne režimy pre mikro, malé a stredné podniky tzv. MSP)? Ak áno, popíšte.*  *Aký vplyv bude mať navrhovaná zmena na obchodné bariéry? Bude mať vplyv na vyvolanie cezhraničných investícií (príliv /odliv zahraničných investícií resp. uplatnenie slovenských podnikov na zahraničných trhoch)? Ak áno, popíšte.*  *Ako ovplyvní cenu alebo dostupnosť základných zdrojov (suroviny, mechanizmy, pracovná sila, energie atď.)?*  *Ovplyvňuje prístup k financiám? Ak áno, ako?* |
| Žiadne negatívne ovplyvnenie konkurencieschopnosti sa nepredpokladá. |
| **3.5 Inovácie**  - **z toho MSP** |
| *Uveďte, ako podporuje navrhovaná zmena inovácie.*  *Zjednodušuje uvedenie alebo rozšírenie nových výrobných metód, technológií a výrobkov na trh?*  *Uveďte, ako vplýva navrhovaná zmena na jednotlivé práva duševného vlastníctva (napr. patenty, ochranné známky, autorské práva, vlastníctvo know-how).*  *Podporuje vyššiu efektivitu výroby/využívania zdrojov? Ak áno, ako?*  *Vytvorí zmena nové pracovné miesta pre zamestnancov výskumu a vývoja v SR?* |
| Navrhované nariadenie vlády nebude mať priamy vplyv na inovácie. |